《朝归生日》
宋代·陈著

当年分得月中胎，八岁精神愈觉开。
小学路头方谨入，平生根脚要深培。
家贫只问子贤否，父老何妨兄教来。
须识此身关系大，莫如流俗赴波颓。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。